Neuvoston asetus (ETY) N:o 345/79, annettu 5 päivänä helmikuuta 1979, viinialan vientitukien myöntämistä koskevista yleisistä säännöistä ja niiden määrän vahvistamisen perusteista



Virallinen lehti nro L 054 , 05/03/1979 s. 0069 - 0071

Suomenk. erityispainos Alue 3 Nide 10 s. 0182

Kreikank. erityispainos: Luku 03 Nide 24 s. 0175

Ruotsink. erityispainos Alue 3 Nide 10 s. 0182

Espanjank. erityispainos: Luku 03 Nide 15 s. 0219

Portugalink. erityispainos: Luku 03 Nide 15 s. 0219



NEUVOSTON ASETUS (ETY) N:o 345/79, annettu 5 päivänä helmikuuta 1979, viinialan vientitukien myöntämistä koskevista yleisistä säännöistä ja niiden määrän vahvistamisen perusteista EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä 5 päivänä helmikuuta 1979 annetun neuvoston asetuksen (ETY) N:o 337/79(1) ja erityisesti sen 20 artiklan 1 ja 3 kohdan, ottaa huomioon komission ehdotuksen(2), sekä katsoo, että viinikaupan niiden tuotteiden vientituet, joita yhteinen järjestäminen koskee, on vahvistettava näiden tuotteiden yhteisön ja kansainvälisen kaupan hintaeron kattamisen mahdollistavien perusteiden mukaisesti; tämän vuoksi on tarpeen ottaa huomioon yhtäältä kyseisten tuotteiden varastotilanne ja näiden tuotteiden hinnat yhteisössä ja toisaalta kansainvälisessä kaupassa noudatettujen hintojen tilanne, tukien myöntäminen voidaan rajata koskemaan tiettyjen asetuksen (ETY) N:o 337/79 1 artiklan 2 kohdassa tarkoitettujen tuotteiden vientiä; se olisi rajattava koskemaan mainitun asetuksen 1 artiklan 2 kohdan b ja c alakohdassa tarkoitettuja tuotteita näiden erityisen taloudellisen merkityksen vuoksi, kansainvälisessä kaupassa ja yhteisön kaupassa noudatettavien hintojen eron kattamiseksi olisi otettava huomioon kuljetuskustannukset, kun otetaan huomioon niiden hintojen eroavaisuudet, joilla kyseisiä tuotteita tarjotaan, hinnat on tarpeen määrittää tiettyjen periaatteiden mukaisesti niiden kehityksen seuraamiseksi; tämän vuoksi on otettava huomioon kansainvälisessä kaupassa noudatettujen hintojen kyseessä ollessa kolmansien maiden markkinoilla noteeratut kurssit ja kohdemaassa noudatetut hinnat sekä kolmansissa maissa noteeratut tuottajahinnat ja yhteisön vapaasti rajalla -tarjoushinta; yhteisön hintoja määritettäessä olisi otettava pohjaksi suotuisimmat vientihinnat, on tarpeen säätää tukimäärän muuntelumahdollisuudesta tuotteiden kohteen mukaan tiettyjen kohdemaiden tuonnin erityisedellytysten vuoksi, tuen ja tuesta hyötyvien tuotteiden luettelon jatkuvuuden yhteisön viejille takaamiseksi olisi säädettävä, että tuki vahvistettaisiin kaupan käytäntöihin pohjautuvien toistuvien jaksojen mukaisesti, ja kilpailun vääristymisen välttämiseksi on kauppiaita koskevan hallinnollisen järjestelmän oltava samanlainen koko yhteisössä, ON ANTANUT TÄMÄN ASETUKSEN: 1 artikla 1. Tässä asetuksessa annetaan yleiset säännöt vientitukien vahvistamisesta ja myöntämisestä asetuksen (ETY) N:o 337/79 1 artiklan 2 kohdassa tarkoitetuille tuotteille. 2. Tukea voidaan myöntää ainoastaan seuraaville tuotteille: >TAULUKON PAIKKA> 2 artikla Tuki vahvistetaan ottaen huomioon seuraavat: a) tilanne ja kehitysnäkymät: - yhteisön markkinoilla, kun kyseessä ovat 1 artiklan 2 kohdassa tarkoitettujen tuotteiden hinnat ja saatavuus, - kansainvälisessä kaupassa, kun kyseessä ovat näiden tuotteiden hinnat, b) edullisimmat kaupan pitämisen kustannukset ja kuljetuskustannukset yhteisön markkinoilta satamiin tai muihin yhteisön vientipisteisiin sekä kuljetuskustannukset kohdemaahan; c) viinikaupan yhteisen järjestämisen tavoitteet, joiden tarkoituksena on taata näiden markkinoiden vakaus ja niiden hintojen ja kaupan luonnollinen kehitys; d) tarve välttää yhteisön markkinoiden häiriöt; e) taloudellinen näkökulma ja suunnitellut viennit. 3 artikla 1. Yhteisön markkinoiden hinnat vahvistetaan ottaen huomioon kaikkein edullisimmat vientihinnat. 2. Kansainvälisen kaupan hinnat vahvistetaan ottaen huomioon: a) kolmansien maiden markkinoilla noteeratut hinnat; b) kolmansista maista lähtöisin olevan tuonnin edullisimmat kohdemaassa noudatetut hinnat; c) kolmansissa viejämaissa noteeratut hinnat, joissa on tarvittaessa otettu huomioon tämän maan antama tuki; d) yhteisön tarjoushinta vapaasti rajalla. 4 artikla Kun kansainvälisen kaupan tila tai tiettyjen markkinoiden erityisvaatimukset sitä edellyttävät, voi yhteisön tuki määritetylle tuotteelle vaihdella sen kohteen mukaan. 5 artikla Aikavälit, joiden mukaan luettelo tukea saaneista tuotteista vahvistetaan, sekä tämän tuen määrä määritetään asetuksen (ETY) N:o 337/79 67 artiklassa säädetyn menettelyn mukaisesti. 6 artikla 1. Tuki maksetaan, kun voidaan todistaa, että tuotteet: a) on viety yhteisön ulkopuolelle; b) ovat peräisin yhteisöstä, paitsi 7 artiklan säännöksiä sovellettaessa. 2. Edellä olevan 4 artiklan säännöksiä sovellettaessa tuki maksetaan 1 kohdassa säädetyin edellytyksin, jos on esitetty todisteet tuotteen saapumisesta siihen kohteeseen, jolle tuki on vahvistettu. Tästä säännöstä voidaan kuitenkin säätää poikkeuksia 3 kohdassa tarkoitetun menettelyn mukaisesti, jollei määritettävistä, vastaavat takeet antavista edellytyksistä muuta johdu. 3. Täydentäviä säännöksiä voidaan antaa asetuksen (ETY) N:o 337/79 67 artiklassa säädetyn menettelyn mukaisesti. 7 artikla 1. Tukea ei myönnetä 1 artiklan 2 kohdassa tarkoitetuille tuotteille, jotka on tuotu kolmansista maista ja viety edelleen kolmansiin maihin, ellei viejä esitä todisteita siitä, että: a) vietävä ja tuotu tuote ovat sama; b) tullimaksut ja tarvittaessa tasoitusmaksu on kannettu tätä tuotetta maahan tuotaessa. 2. Tässä tapauksessa kunkin tuotteen tuki on yhtä suuri kuin tullimaksu ja tasoitusmaksu, jotka on kannettu maahan tuotaessa, jos näiden kahden maksun yhteismäärä on yhtä suuri tai pienempi kuin vientipäivänä sovellettava tuki; jos tämä yhteismäärä on suurempi kuin vientipäivänä sovellettava tuki, on tuki yhtä suuri kuin tämä viimeksi mainittu. 8 artikla 1. Kumotaan viinialan vientituen myöntämisen yleisistä säännöistä ja niiden määrän vahvistamisen perusteista 26 päivänä toukokuuta 1970 annettu neuvoston asetus (ETY) N:o 957/70(3). 2. Viittaukset 1 kohdan mukaisesti kumottuun asetukseen katsotaan viittauksiksi tähän asetukseen. 9 artikla Tämä asetus tulee voimaan 2 päivänä huhtikuuta 1979. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä helmikuuta 1979. Neuvoston puolesta Puheenjohtaja P. MEHAIGNERIE (1) EYVL N:o L 54, 5.3.1979, s. 1 (2) EYVL N:o C 276, 20.11.1978, s. 1 (3) EYVL N:o L 115, 28.5.1970, s. 1